 Job 42  Job wee zaa Jehova, sị:Ị sịrị, Ònye bụ onye a na-amaghị ihe nke na-ekpuchi ihe e zubeworo?Ị sịrị, Biko, gee ntị, mụ onwe m ga-ekwukwa okwu.Ọ bụ nakụkọ ka m nụrụ banyere gị,Ọ bụ ya mere m ji sị na ekwukwaghị m ihe m kwuru,O wee ruo na mgbe Jehova gwasịrị Job okwu ndị a, Jehova gwara Elifaz onye Timan, sị:Ugbu a, werenụ oké ehi asaa na ebule asaa gakwuru ohu m bụ Job, chụọkwanụ àjà nsure ọkụ maka onwe unu; ohu m bụ Job ga-ekpere unu ekpere. Ọ bụ naanị ekpere ya ka m ga-anabata ka m wee ghara imenye unu ihere nihi nzuzu unu, nihi na unu ekwughị ihe bụ eziokwu banyere m dị ka ohu m bụ Job kwuru.Ya mere, Elifaz onye Timan na Bildad onye si nagbụrụ Shua na Zofa onye Neama gara mee nnọọ dị ka Jehova gwara ha; Jehova wee nabata ekpere Job.Jehova wee gbanwee ọnọdụ Job, nke ọ nọ na ya dị ka onye a dọọrọ nagha, mgbe o kpere ekpere maka ndị enyi ya. Jehova wee nyeghachi Job ihe niile o nwere, okpukpu abụọ.Ụmụnne ya ndị ikom niile na ụmụnne ya ndị inyom niile na ndị niile maara ya na mbụ wee na-abịakwute ya, ha na ya wee na-eri ihe nụlọ ya, ha na-asịkwa ya ndo, na-akasikwa ya obi nihi ọdachi dum Jehova kwere ka ọ dakwasị ya; onye ọ bụla nime ha wee nye ya otu mkpụrụ ego, onye nke ọ bụla nyekwara ya otu ọla e ji ọlaedo mee.Jehova wee gọzie ikpeazụ Job karịa mmalite ya, o wee nwee atụrụ dị puku iri na anọ na kamel dị puku isii na puku ehi abụọ e jikọrọ abụọ abụọ nakwa otu puku nne ịnyịnya ibu.O wee nweekwa ụmụ ndị ikom asaa na ụmụ ndị inyom atọ.O wee gụọ nke mbụ Jemaịma, gụọ nke abụọ Kezaya, gụọkwa nke atọ Kerin-hapọk.Ọ dịghịkwa ụmụ nwaanyị mara mma dị ka ụmụ ndị inyom Job nala ahụ dum. Nna ha wee nye ha ihe nketa netiti ụmụnne ha ndị ikom.Mgbe nke a gasịrị, Job dịrị ndụ ruo otu narị afọ na iri anọ, wee hụ ụmụ ya na ụmụ ụmụ ya, ọgbọ anọ.Job wee nwụọ mgbe o mere agadi, ụbọchị ndụ ya jukwara ya afọ. 